Hanke nimetus Koduteenuse halduskeskkonna teenus
Lisa 1: Teenuse kirjeldus


Teenusega osutamisega seotud kasutajad 
Kokku 16.
Sealhulgas:
Koduteenust osutavad kasutajad: 13 tk
Koduteenust korraldavad kasutajad: 3 tk

Koduteenuse saajad
Kokku 140

Üldised nõuded
- Koduteenust osutava kasutaja rakendus peab töötama Android operatsioonisüsteemil;
- Koduteenuse korraldajad peavad saama kasutada teenust enamlevinud veebisirvikutega – Mozilla Firefox, Google Chrome, Microsoft Edge, Brave; 
- Keskkond peab olema eestikeelne;
- Suhtlus kasutajatoega ja muu teenuse osutamisega seotu toimub eesti keeles;
- Teenuse osutamisega seotud dokumentatsioon peab olema eesti keeles.

Keskkonna nõutav funktsionaalsus 
- võimalus jälgida GPSi kaudu autode asukohta ning nende liikumist;
- võimalus saata sõnumeid ja vahetada infot;
- kergesti, kiiresti koostatavad ja ülevaatlikud aruanded ja koondväljavõtted;
- võimalus märgistada kliendi juures olemise seisundit, nt rõõmus, pahur, passiivne, aktiivne, teha märkmeid;
- võimalus märkida töötaja seisundit, nt töös/kliendi juures, kliendi juurest lahkumise märkimine;
- kliendi allkirja võtmise võimalus;
- iga töötaja näeb oma klientide vaadet ja saab teha märkmeid;
- asenduste kerge korraldamise võimalus;
- klientide all on nende andmed ja iseärasused;
- loob päeva sisestuste põhjal aruandeid;
- maps kasutamise võimalus;
- tagasiside küsimise võimalus teenuse kvaliteediga rahulolu kohta; 
- Koduteenuse klientidele arvete koostamiseks vajaliku info edastamine raamatupidamisprogrammi PMEN (võimekus nõutav hiljemalt 01.01.2027);
- Hankija andmete eksport üldlevinud struktureeritud, masinloetavas avatud vormingus teenuse kasutamise perioodil ning lepingu lõppemisel võimaldamaks andmete edasist kasutamist ja üleviimist teise infosüsteemi ilma sõltuvuseta pakkuja teenustest. Eksport peab hõlmama andmeid koos nende seoste ja andmete mõistmiseks vajaliku metaandmestikuga.

Käideldavusnõuded
- Teenus peab olema kasutatav tööajal (E-R 08:00 – 17:00) 95 protsenti;
- Maksimaalne ühekordne lubatud katkestuse kestus tööajal: 4 tundi;
- Planeeritud teenusekatkestustest ja hooldustöödest tuleb ette teatada vähemalt 3 tööpäeva, need tuleb võimalusel teostada väljaspool tavapärast tööaega;

Andmekaitsenõuded
- Teenusepakkuja peab töötlema isikuandmeid kooskõlas EL isikuandmete kaitse üldmäärusega (GDPR) ning Eesti õigusaktidega;
- Teenusepakkuja peab tagama isikuandmete konfidentsiaalsuse ning rakendama asjakohaseid tehnilisi ja korralduslikke turvameetmeid;
- Isikuandmete rikkumisest tuleb tellijat teavitada põhjendamatu viivituseta, kuid hiljemalt 24 tunni jooksul pärast rikkumise avastamist.

Infoturbealased nõuded
- Teenusepakkuja peab rakendama sobivaid infoturbemeetmeid;
- Andmete edastamine peab olema krüpteeritud (TLS 1.2 või uuem) ning salvestatud andmed peavad olema kaitstud asjakohaste turvameetmetega;
- Teenus peab toetama kasutajate autentimist ning rollipõhist juurdepääsuõiguste haldust;
- Teenusepakkuja peab pidama turvasündmuste ja kasutajate tegevuste logisid ning säilitama neid vähemalt 12 kuud;
- Teenusepakkuja peab tagama andmete regulaarse varundamise ning taastamise võimaluse.

Pakkuja peab võimaldama Hankijale Hankija soovi korral halduskeskkonna esitluse ja kuni ühe nädalase kestusega prooviperioodi.
